## Tanker rundt å utvide emnesøk i Oria med tilmappede deweynummer

Søk med én term  
*Hvis søkefrasen matcher emneord (foretrukket eller ikke-foretrukket term) i Humord og/eller Realfagstermer.*

Hvis emneordet har en eller flere =EQ-mappinger,  
 så utvid med «ELLER deweynummer»

Eksempler fra søkeloggene: sanser, spøkelser, lokalhistorie, kulturstudier, entomologer.

Hvis emneordet har en eller flere ~EQ-mappinger,  
 så utvid med «ELLER deweynummer»

Eksempler fra søkeloggene: milits, kvinnemishandling

Dette gjelder også hvis det er både =EQ og ~EQ.

Eksempler fra søkeloggene: Funksjonærer, abort, familievold.

(Mulig løsning, fare for støy) hvis emneordet *ikke* har =EQ eller ~EQ, men har =BM og/eller =RM:  
 så spør brukeren: Vil du utvide (med dewey)?

### Søk med flere termer

Kvinner + fagforeninger + Rwanda gir ikke gode treff når du utvider med deweynummer. Her har vi 4 =EQ, en for hvert av emnene. 2 treff uten deweynummer (ikke relevante), 3276 når vi legger til de 4, men denne trefflisten har mye støy. Det beste er et søk etter Fagforeninger (emne + deweynummer).

Suverenitet + vann = 59 treff. Mye støy. Pluss 4 deweynummer mappet med =EQ gir 480 treff. Trefflisten har mye støy, mye fordi ord i fra fulltekst vektes tungt.

Utviklingshjelp/Bistandsarbeid + Afrika = 405 treff. Mye støy. Utvidelse med dewynummer for bistandsarbeid (~EQ) gir 1810 treff. Trefflisten virker relevant.

Chile + Statskupp gir 16 treff. Virker relevant. Utvider med deweynummer (BM) for statskupp, 206 treff. Mye støy.

### Andre tanker

Utvidelser med RM/BM har potensiale for å skape mye støy, og bør derfor være tydelig og valgfritt. Her må vi tenke på ordlyd, og hva som gir mening for bruker.

En av utfordringene vil være at vi må kunne identifisere og vektlegge meningsbærende termer i sammensatte søk, for eksempel at *Fagforeninger* prioriteres over *Kvinner* og *Rwanda*.

Persongrupper må defineres.

Geografisk sted må defineres (kan enkelt skilles ut i både Humord og Realfagstermer).

Hjelpetabellkobling: Når vi får de-komponering av Deweynummer. på plass?

Hva gjør vi med 78\* / 9\*?